Распакавалі ўжо ў музеі і ахнулі. Перад намі — вялікая (54х43х3 см) і грунтоўна адрэстаўраваная ікона “Іаан Прадцеча” з “Дэісуса”. І што галоўнае — веткаўскай школы іканапісу! Добрай работы, з залатым фонам і чаканным арнаментам па залачоным ляўкасе. Сталі фатаграфаваць — і заўважылі на адвароце дошкі дату: 1865. Вось такая падзяка Яўгена Вадзімавіча за экскурсію па Веткаўскім музеі!